АҞӘА, хәажәкыра 28 - Sputnik, Бадраҟ Аҩӡба. Ареспубликаҿ иҟоу ахәыҷбаҳчақәа реиҳарак аремонт рзутәны иҟоуп, абри атәы иҳәеит Аԥсны аҵареи аҭҵаарадырреи рминистр Адгәыр Какоба 2018 шықәса рзтәи аҳасабырба Аминистрцәа реилазаара аҿаԥхьа иҟаҵо.
Аԥсны аус руеит 39 ҳәынҭқарратә хәыҷбаҳча ҳәа азгәеиҭоит Адгәыр Какоба.
"39 хәыҷбаҳча рҟынтәи рыбжара рҟынӡа иахьатәи астандартқәа ирықәшәо иҟоуп, аха иаанхаз егьырҭ ахәыҷбаҳчақәа аиҭашьақәыргыларатә усурақәа рҭахны иҟоуп. Арахь иаҵанакуеит ахәыҷбаҳчақәа: "Мрамза" (Гагра), "Алашарбага" (Гәдоуҭа), "Алашара", "Аԥра" (Аҟәа), Гал араион аҿы иҟоу ахәыҷбаҳчақәа", - иҳәоит иара.
Очамчыра ақалақь аҿы иахьа аус зуа хәыҷбаҳчак ауп, аха 2019 шықәса рзы ихыркәшахароуп Аинвестпрограммала идыргыло ахәыҷбаҳча.
"Аминистрразы иуадаҩу зҵаараны иҟоуп аҭыԥқәа рзымхара. 2018 шықәса рзы 2354 рзаҳал рҟынтәи иҳазҳадкылаз 1172 роуп", - ҳәа иҳәеит аминистр.
Аԥсны 155 зеиԥшҵаратә усҳәарҭа аус руеит: 145 бжьаратә школ, инаӡам абжьаратә школқәа 8, алагарҭатә школқәа 2. Урҭ рҟынтәи 59 аԥсуа школ, 16 аԥсуа-аурыс школ, 45 аурыс школ, 25 ерман школ, 10 қырҭуа школ.
Адгәыр Какоба иара убасгьы иазгәеиҭеит арҵаҩцәа разымхара. Адефицит иартәоит 500-ҩык арҵаҩцәа. Аԥснытәи ашколқәа ирҭоуп 27 387-ҩык аҵаҩцәа ҳәа азгәеиҭоит Какоба.
АҞӘА, абҵара 30 – Sputnik, Бадри Есиава. Гәдоуҭа аканализациатә насос-станциақәа ҩба рремонт ахыркәшарахь инеиуеит ҳәа Sputnik иазеиҭеиҳәеит акапиталтә ргылара Аусбарҭа аиҳабы ихаҭыԥуаҩ Демир Гамсониа.
"Ари аусура анагӡаразы иара убасгьы аремонт азуын звольт ҳараку аҳа – КНС 1, КНС 2 афымцалашара рызназго, ишьҭаҵан аколлектор ҿыц арыцқьаратә усурақәа рзы. Аусурақәа ҩымчыбжьҟа рнаҩс ихыркәшахоит", - иҳәоит иара.
Гамсониа иҳәеит аканализациатә насос-станциақәа зԥыршьуа арыцқьаратә хархәагақәа Приморск ақыҭеи Гәдоуҭеи рыбжьара иҟоуп ҳәа. Дара асовет аамҭақәа раан иргылан. Урҭгьы аремонт рҭахны иҟоуп. Арҭ аусурақәа рхышәаҵышәа аплан аҿы ишарбоугьы Аинвестпрограмма иалагалам.
Аканализациатә насостә-станциақәа рремонт иалаган 2017 шықәсазы. 2017-2019 шықәсқәа рызтәи Аԥсны асоциал-економикатә ҿиараз Аинвестпрограмма иалагалан. Апроект ахәԥса 152 миллион мааҭ ыҟан. Урҭ рҟынтәи жәа-миллион мааҭ 2020-2022 шықәсқәазтәи апрограммахь ииаган.
Самсон Ҷанба ихьӡ зху Аԥсуа драматә театр Жәларбжьаратәи атеатртә фестиваль "Южная сцена-100", иалахәхараны иҟоуп. Афестиваль мҩаԥысуеит Ҟабарда-Балкариа ареспубликаҿы ԥхынҷкәын 3 инаркны 7-нӡа. Нальчиктәи афестиваль аҿы италиатәи адраматург Едуардо де Филиппо ипиеса иалху, арежиссер Бенар Ақаҩба иқәыргыламҭа аспектакль "Цилиндр" днарбоит. Ари ақәыргыламҭа аԥхьарбара мҩаԥысит ԥхынгәымзазы.
"Афестиваль ахь иаҳгар ҳҭахын "Ромеои Џьулеттеи", иара ақәыргыламҭа ҿыцуп, ахәаԥшцәа бзиа ирбоит, аха иалахәу рацәоуп, ачымазара (COVID-19- аред. ) иахҟьаны иаҳзеиқәмыршәаӡеит, ирлас иузымӡбо еиуеиԥшым азҵаарақәа цәырҵит. Акультура аминистрреи атеатр анапхгареи иазхәыцит иаҳгаша аспектакль, иалаҳхит "Цилиндр". Ақәыргыламҭа ҿыцуп, иалахәу актиорцәагьы рызхара имхәмарӡацт, избанзар акарантин иахҟьаны атеатр адыркуан, иаадыртуан, Аԥсны ҩынтә рыда иқәыргыламызт. Сынтәа афестиваль ахь ҳамцар ҟаломызт, избанзар шьҭа итрадициоуп", - лҳәеит Ҭыжәԥҳа.
2019 шықәсазы Самсон Ҷанба ихьӡ зху Аԥсуа ҳәынҭқарратә драматә театр Жәларбжьаратәи атеатртә фестиваль "Южная сцена-100" иалахәын аспектакль "Ажәҩан аҟәара" аманы. Атеатр атруппа "Иреиӷьу актиортә еилазаара" ҳәа адиплом анашьан.
Иара убас шәаԥхьар ҟалоит:
АҞӘА, абҵара 30 — Sputnik. Акоронавирустә инфекциа алаҵәара инадҳәаланы Москвеи Санкт-Петербурги рҵараиурҭақәа адистанциатә ҵарахь ииаргеит ҳәа Telegram-канал аҿы адырра ҟанаҵоит Урыстәыла аҵара аминистрра. Абри атәы аанацҳауеит РИА Новости.
Адырраҭараҿы иарбоуп регионалтә ҵараиурҭақәакгьы адистанциатә ҵарахь ишиагоу.
Аминистрраҟны аус адырулеит аҵаратә процесс хра аманы аиҿкааразы абжьгарақәа.
Уаанӡа, Москвеи Санкт-Петербурги рҵараиурҭақәа рыстудентцәа адистанциатә ҵарахь риагаразы адҵа анапы аҵаҩны иҭыжьын абҵара 11 рзы.
Арегионалтә ҵараиурҭақәагьы ирабжьган адистанциатә ҵарахь ииасразы.
Урыстәыла COVID-19 рыхьхьеит 2 295 65-ҩык. Рыԥсҭазаара иалҵит 39 895-ҩык, ргәы бзиахеит — 1 778 704-ҩык.